7 voordele van boegoe | Maroela Media
7 voordele van boegoe
Die hele wêreld is deesdae behep met gesond bly, en namate die wintertemperature ál laer daal, is Suid-Afrikaners nou self meer vatbaar vir verkoue en griep.
Hoewel die mens se liggaam gemaak is om infeksies en siektes te beveg, is dit altyd ŉ goeie idee om die immuunstelsel ŉ ekstra hupstoot te gee om algemene gesondheid te verseker. Een manier om dit te doen, is deur middel van die inheemse Suid-Afrikaanse kruid, boegoe.
Dié kruiesoort, wat endemies tot die Wes-Kaap is, bevat natuurlike antibakteriële en anti-inflammatoriese eienskappe, wat help om infeksies en inflammasie weg te hou.
“Daar was nog nooit so ŉ goeie tyd om jou immuunstelsel gesond te hou en sodoende seker te maak jy kan siektes beveg nie,” sê Karin McCann, bestuurshoof van Cape Kingdom Nutraceuticals, wat boegoeprodukte maak.
Hier is sewe redes hoekom boegoe goed is vir jou:
Boegoe laat jou organe toe om voedingstowwe wat jou immuniteit verhoog, soos vitamien C, vinniger te absorbeer.
Die hele familie kan boegoe gebruik. Dit is ook veilig om boegoe vir lang tydperke aaneen te gebruik sonder enige newe-effekte.
Boegoe het anti-inflammatoriese en antiseptiese eienskappe wat help om jou immuunstelsel sterk te hou.
Dit kan help om gesonde bloedsuikervlakke te handhaaf en bloeddruk te verlaag.
Boegoe is histories gebruik om nierstene en blaasinfeksie te behandel.
Dit kan help in die behandeling van artritis en gewrigspyn.
Aangesien boegoe antiseptiese en antibakteriële eienskappe het, kan die olie gebruik word om ekseem te behandel.
Boegoe brandewyn is baie goed vir jou…….tot my skoonma stem saam .
Jare gelede het ek by ‘n bank gewerk en moes in die Vrystaat en Noord Kaap reis. Daar was nie al die netjiese vulstasies met eet plekke en toilette nie en eetgoed was baie keer by klein plattalansde kafees gekoop en soms was dit nie dieselfde dag se gebak nie. So is ek toe eendag aan die rondry in die Vrystaat en het weer iets verkeerd gekoop om te eet. Die volgende dorp was Winburg en ek het toe ‘n groot behoefte aan ‘n toilet ontwikkel en weet toe die sekerste plek om een te kry was die hotel. Ek… Lees meer »